Безакоње
Безакоње () је био грађански рат у Енглеској и Нормандији између 1135. и 1154., који је одликовао слом реда и закона. Сукоб је настао због кризе о наслеђивању при крају владавине Хенрија I, када се краљев једини законити син Вилијам Аделин удавио у бродолому Белог брода 1120. Хенријеви покушаји да постави своју кћерку Матилду за свог наследника су били неуспешни, када је након његове смрти 1135. његов нећак Стивен од Блоа преузео власт уз помоћ свог брата Хенрија од Винчестера. Почетак Стивенове владавине је био обележен жестоким сукобима са енглеским баронима, побуњеним велшким вођама и шкотским инвазијама. Након велике побуне на југозападу Енглеске, Матилда је извршила инвазију на Енглеску уз помоћ свог полубрата Роберта од Глостера.